Di tmetti taqbaylit llufan d win ihelken s ṭṭaqa deg ussan imenza n tlallit-is, sseba n lehlak-agi yemgarad seg ugrud ɣer wayeḍ lehlak-agi qqaren-as "Tiṭ", tiṭ-agi teggar arrac yesɛan ṣṣifa neɣ wid iččuren. Mi ara yettru llufan s waṭas tayemmat tteqqar d akken mmi-s yuḍen ggren-t s tiṭ, akken qqaren At zik di lemtel: Tameṭṭut mi ara tenneḍ lmelḥ i llufan di tazwara ad tteddem lemleḥ ad tenneḍ-it sebɛa n tikkal ɣef mmi-s seg uqqaru arama d iḍaren, teqqar deg awal-is: lmelḥ umelaḥa i d-yekkan leblad usaḥa,i d-yewwi ulɣem si ṣṣeḥra, ay ittekseḍ tiṭ si mmi ur tettaǧaḍ deg-s arriḥa, ɛinn ḥerraq ɛinn berraq tiṭ ad tuɣal ɣer bab-is, mmi ad yuɣal ar laɛqel-is, ɛinn ḥerraq ɛinn berraq, tiṭ umeḥsud di lkanun n ssud, ma yella kra n tiṭ di mmi ad tekkes ur tettaǧa deg-s ariḥa, s Rebbi d lmalaykat tiḥbibin.